als_Latn dik_Latn sag_Latn
Ajo mund të konsiderohet si gjakftohtë, por Angelina Jolie ishte në prag lotësh në 16 Nëntor, gjatë Ballos së pestë të Guvernatorëve në Hollywood. Mamaja 36-vjeçare e gjashtë fëmijëve, pranoi Çmimin e Humanizmit, pasi përshkoi tapetin e kuq me bashkëshortin Brad Pitt, dhe djalin Maddox Jolie-Pitt.
Aktorja e njohur kishte veshur një fustan Atelier Versace, me fund të zbukuruar me gurë Swarovski.
Kur mori fjalën, aktorja mbajti një fjalim prekës (videon e fjalimit e keni në ANABEL WATCH RIGHT NOW) , ku fillimisht iu drejtua të birit.
“Mad, nuk do të qaj. Të premtoj, dhe nuk do të të turpëroj,” tha ajo. “Ti, dhe motrat e vëllezërit e tu jeni lumturia ime. Dhe nuk ka në botë nder më të madh, se të jem nëna juaj.”
Ajo vijoi të flasë mbi transformimin nga aktore në humanitare.
“Kur hyra në këtë biznes isha e re dhe e shqetësuar për eksperiencat e mia personale, dhimbjet e mia. Dhe vetëm kur fillova të udhëtoj dhe ta shoh jetën përtej shtëpisë time, kuptova përgjegjësinë time ndaj të tjerëve. Dhe kam takuar të mbijetuar nga lufta, uria, përdhunimet.
Kam mësuar se si është jeta për shumicën e njerëzve në këtë botë. Dhe se sa me fat isha që kisha ushqim dhe një çati mbi kokë, një vend të sigurt ku të jetoja dhe lumturinë e pasjes së familjes time të shëndetshme dhe të lumtur. E kuptova se sa e izoluar jetoja. Dhe vendosa të mos jetoja më kurrë në atë mënyrë.”
Pitt dhe Jolie u shfaqën shumë të dashuruar përgjatë gjithë natës, duke ndarë puthje dhe duke i qëndruar afër djalit të tyre më të madh, i cili dukej shumë i rritur me kostumin formal.
als_Latn als_Latn als_Latn als_Latn als_Latn als_Latn als_Latn als_Latn